ريموند شينازى

دكتور ريموند شينازى، Raymond F. Schinazi هو طبيب وعالم فى الفيروسات و أمراضها ومكتشف مجموعة إدويه مهمته لعلاجها .

مولود فى إسكندرية سنة 1951 من اسره يهودية سفارديم (يهود الشرق) من أم مصريه و أب إيطالى ودرس بكلية فيكتوريا باسكندريه لكن فى حكم جمال عبد الناصر تم طرده مع عيلته من مصر لما كان عمره 13 سنه الى مخيم لاجئين فى ايطاليا وبعدها أنتقل على بريطانيا وحاز على بكالوريوس العلوم سنة 1972، والدكتوراه سنة 1976 فى الكيمياء من جامعة باث، بانجلترا، ومن هناك الى الولايات المتحده فدرس علم الصيدلة بجامعة ييل وبعدها درس علم الڤيروسات وعلم المناعة بجامعة ايمورى فكانت إنطلاقة إنه يكون دكتور منقطع النظير فى توفير الأدوية لأهم الأمراض الفيروسية بشكل تجارى وبأسعار رخيصة.وكان للدكتور شينازى يد فى اكتشاف وتطوير الكتير من العلاجات الرئيسية لفيروس نقص المناعة البشرية HIV، والتهاب الكبد C.

أخترع أغلب العقاقير المستخدمة فى علاج الايدز اليوم واحسن عقار فى مكافحة فيروس C وحامل ل92 براءة إختراع من أمريكا، و 120 براءة إختراع دولية غيرهم، والعلما يقدروا أن اختراعاته أنقذت حياة اكتر من 3 مليون شخص حوالين العالم وعالجت عشرات الملايين غيرهم، والتوقعات هيا أن عقاقير فيروس C اللى أخترعها هتنقذ أو تعالج اكتر من 150 مليون شخص تانيين، و%94 من المصابين بالأيدز فى أمريكا وحول العالم بيستخدموا على الأقل واحد من العقاقير اللى أخترعها لمكافحة المرض.

أسس اكتر من 5 شركات فى البيوتكنولوجى وعمل ثروة بعشرات الملايين من الدولارات من إختراعاته وعمل اكتر من 500 بحث علمى معتمد و 10 كتب وعمل أبحاث فى اكبر جامعات العالم ومنها Yale و غيرها ودلوقتى يترأس  واحد من أهم المناصب فى جامعة Emory المرموقة ، و أسمه أشهر من نار على علم فى مجاله والجامعات الكبيرة ومن ألمع الأسماء فى إختراع عقاقير مكافحة الفيروسات.
 من وظايفه 
 درس العلوم الكيميائيه والصيدله وبعدها درس الطب
 أستاذا مساعد فى الكيمياء بجامعة جورجيا
 مدير معامل البحوث الدوائية بجامعة إيمورى بالولايات المتحدة
 مستشار لمركز شيف لأمراض الكبد فى جامعة ميامى
 أسس شركة فارماسيت للتكنولوجيا الحيوية،، هيا الشركة اللى طورت عقار السوفوسبوفير ("سوفالدي") لعلاج الالتهاب الوبائى الكبدى ، اللى باعته لشركة جيلياد ساينس
 أسس شركة «آر إف إس» للأدوية، واللى تحمل الحروف الأولى من اسمه
 هو المؤسس الرئيسى لإدنيكس للأدوية، اللى بقت اكتر شهرة مؤخرا وتضم من مستثمريها صانع الأدوية السويسرى نوفارتس
 أسس, شركة, بيوتيكس, للادوية

تصنيف:مواليد 1951
تصنيف:اسكندرانيه
تصنيف:يهود مصريين
تصنيف:يهود امريكان
تصنيف:امريكان مصريين
تصنيف:علما امريكان
تصنيف:اطبا امريكان